钦定古今图书集成/明伦汇编/闺媛典/第329卷 > 伯宗妻
## 钦定古今图书集成/明伦汇编/闺媛典/第329卷 > 伯宗妻

按《国语》：伯宗朝以喜归，其妻曰：“子貌有喜，何也？”曰：“‘吾
言于朝，诸大夫皆谓我知似阳子’。对曰：‘阳子华而不
实，主言而无谋，是以难及其身，子何喜焉’？”伯宗曰：“吾
饮诸大夫酒而与之语，尔试听之。”曰：“诺。”既饮，其妻曰：
“诸大夫莫子若也，然而民不能戴其上久矣，难必及
子。子盍亟索士慭、庇州犁，焉得毕阳及栾弗忌之难”，
诸大夫害伯宗，将谋而杀之。毕阳实送《州犁》于荆。